Minulle kertomukset ja tarinat ovat aina merkinneet paljon.
Nyt on kolmas tarina, tosikertomus Raamatusta, -
jonka aion teille jakaa.
Sitä ennen kuitenkin Vanhan testamentin kertomuksista.
Usein niitä halveksitaan ja pidetään satukirjoina.
Niin tekevät usein ihmiset, jotka eivät ole koskaan lukeneet -
Vanhaa testamenttia tai Uutta testamenttia läpi.
Uskon näin, että jos et ole koskaan lukenut Raamattua, -
niin sinun ei kannata silloin paljon puhua siitä.
Kun luet sen kerran läpi ajatuksella, niin olen täysin varma siitä, -
että se vakuuttaa sinua jollain tasolla.
1700-luvulla eli kuuluisa Benjamin Franklin, -
amerikkalainen diplomaatti, kirjailija, keksijä -
ja mitä kaikkea hän oli. Hän oli Amerikan vallankumouksessakin.
Kerrotaan hänen olleen Ranskassa diplomaattina.
Sitten nämä ranskalaiset, -
tiedätte hyvin korskeat diplomaatit, nauroivat, -
kuinka tyhmiä ihmiset ovat uskoessaan tätä juutalaista kirjaa.
Verrattuna ranskalaisiin kirjailijoihin se ei ole yhtään mitään.
Benjamin Franklin tuohtui tästä ja teki niin, -
että hän otti Ruutin kirjan ja muutti kaikki sen nimet ranskaksi.
Tarinaa hän ei muuttanut. Eräänä päivänä hän sanoo diplomaateille, -
että hänellä on pieni novelli. "Haluatteko kuulla?"
He olivat valmiita kuulemaan. Kun he kuuntelivat sen, -
niin he sanoivat: "Voilà, mikä mestariteos! -
Mistä tällainen löytyy?"
Hän sanoo: "Se on Raamatusta. Ruutin kirja."
Ihan ensimmäisiä saarnoja, joita pidin...
Aika hämmästyttävää, etten pitänyt evankeliumista, en Jeesuksesta, -
en apostoli Paavalista, vaan pidin saarnani Nehemiasta.
Jostain syystä Nehemian persoona ja Nehemian kirja VT:ssa -
on innoittanut minua. Se on innoittanut myös siksi, -
että omassa elämässäni yllätyksek- seni Jumala kutsui minua tehtäviin, -
jotka olivat minulle yllätyksellisiä: nimittäin pastoriksi, -
saarnaajaksi puhumaan, mikä oli minulle oikeastaan aika outoa.
Sen takia Nehemian ehkä käytännön- läheisyys puhutteli minua.
Joku on sanonut Nehemian kirjan olevan parhaita johtajuuskirjoja.
Olen itselleni tähän laittanut otsikoksi -
Jumalan mielen mukainen johtaja.
Nyt en puhu tässä ainoastaan yritysjohtajille.
Toivon toki yritysjohtajillekin, mutta meille kaikille.
Me kaikki olemme johtajia.
Jos emme johda ketään muuta, niin johdamme itseämme.
Usein meillä on kuitenkin vastuu perheestämme, työpaikastamme.
Meillä on vastuu harrastuksissa. Harva meistä välttyy siltä, -
ettei olisi jotenkin johtavassa tehtävässä -
jossain elämänvaiheessa. Siksi tämä Nehemian kirja on -
valtavan hyvä ja opettavainen ja ennen kaikkea hengellinen kirja.
Kuuluisa irlantilainen Nobel-kirjailija -
George Bernard Shaw kirjoitti: "Suurin synti kanssaihmistä kohtaan -
ei ole viha, vaan välinpitämättömyys häntä kohtaan. -
Se on epäinhimillisyyden suurin olemus." Siis välinpitämättömyys.
Kun luemme Nehemiaa, -
niin Nehemiasta löytyykin jotain muuta.
Kuka oli tämä Nehemia?
Nehemia eli noin 400 eKr.
Hän oli Juudan pakkosiirtolaisia -
ja palveli Persiassa kuningas Artahsastanin juomanlaskijana.
Nehemiasta välittyi mies, joka välitti.
Nimittäin hän välitti kansansa menneisyyden traditiosta, -
mutta samalla myös sen tulevaisuudesta ja toivosta.
Kirja paljastaa hänen välittävän asenteensa neljällä tasolla.
Ensimmäinen taso on se, että hän välitti tarpeeksi kysyäkseen.
Sitten hän välitti tarpeeksi itkeäkseen tilanteen takia.
Kolmanneksi hän välitti tarpeeksi rukoillakseen tilanteen puolesta.
Neljänneksi hän välitti tarpeeksi lähteäkseen -
vapaaehtoisena auttamaan.
Heprealainen nimi Nehemia tarkoittaa 'Jumalan lohdutus'.
Joskus nimi on enne. Tässäkin se tulee hyvin esille.
Kirja on kirjoitettu minä-muodossa. Se alkaa siitä, -
että hänen toimiessaan kuninkaan juomanlaskijana -
hänen veljensä Hanani ja muutamia muita tulee Jerusalemista.
Kun hän itse palvelee pakko- siirtolaisena kuninkaan hovissa, -
hän kysyy heiltä, miten siellä palaneet juutalaiset voivat.
Nämä kertovat: "Ne vankeudesta palanneet, -
jotka asuvat siinä maakunnassa, ovat suuressa kurjuudessa -
ja häväistyinä. Myös Jerusalemin muurit on hajotettu -
ja sen portit poltettu."
Eikö totta, että olet varmasti itsekin syyllistynyt siihen -
- minä ainakin olen - että kyselen tavattoman paljon.
Usein kuitenkin minä kyselen - ja ehkä sinäkin - uteliaisuudesta, -
joka ei aina johda oikeastaan yhtään mihinkään.
Nehemian kohdalla se kuitenkin johti -
sisäiseen vallankumoukseen hänen elämässään, -
kun hän kuuli, miten hänen kansansa palanneet Jerusalemissa voivat.
Nehemialla oli hyvä ja arvostettu asema kuninkaan hovissa.
Tuskin hänellä oli taloudellisia huolia.
Varmasti hän oli myös hyvin kadehditussa asemassa.
Hän oli lähellä itsevaltiasta kuningasta.
Hän ei pelkästään laskenut hänelle viiniä laseihin, -
vaan oli varmaan usein neuvotteluissa mukana -
ja kuuli lähipiiriltä kaikki tärkeät asiat.
Hän oli siis varmasti kateuden kohteena.
Se ei kuitenkaan tyydyttänyt Nehemiaa.
Kun hän kuuli kansansa tilan, -
niin se johti hengelliseen murrokseen hänen elämässään.
Nimittäin mikään maallinen ei tyydytä ihmistä silloin, -
kun ihminen on Jumalan puhuttelussa.
Silloin hän haluaa ennen kaikkea löytää Jumalan tahdon elämässään -
ja saada sisäisen rauhan myös omassa kutsumuksessaan.
Sellainen ihminen on valmis Jeesuk- sen tähden luopumaan mistä tahansa.
Vaikka tässä kirjassa ei mainita Jeesusta, siinä tulee esille -
se kokosydäminen antautuminen siihen kutsumustehtävään, -
johon Jumala kutsuu.
Se on sisäinen polte eikä jätä ihmistä rauhaan, -
kun Jumala kutsuu johonkin.
Silti tämä Nehemian kirja on ajaton -
jumalanpalvelijan ohjekirja kutsumuksessa, -
siihen valmistautumisessa ja siinä elämisessä.
Nehemia itki kansansa puolesta.
Hän paastosi ja rukoili -
ja vuodatti koko sydämensä Jumalalle.
Rukouksen aikana hänelle valkeni sisäisesti se tehtävä.
Jumala oli hänelle puhunut, vaikkei se suoraan tekstistä ilmene.
Se paljastuu siinä, kun hän sanoo näin: -
"Anna nyt palvelijasi hankkeen menestyä -
ja suo hänen saada armo sen miehen edessä."
Nehemia tarkoitti siis kuninkaan edessä.
Tekstistä ilmenee, että aikaa kuluu neljä kuukautta.
Tuon itsevaltiaan kuninkaan lähellä ei ollut aina helppo olla, -
kuten ei nykyäänkään. Monet menettävät päänsä -
ollessaan lähellä tällaista itsevaltiasta hallitsijaa.
Nehemia pelästyi, kun kuningas kysyi häneltä: -
"Miksi kasvosi ovat murheelliset?"
Ei kuninkaan edessä eikä läheisyy- dessä sopinut esittää murheellista.
Neljän kuukauden rukous, paasto, itkut olivat riuduttaneet miestä, -
ja se tuska näkyi.
Yllättäen kuninkaan kysymykseen: -
"Miksi kasvosi ovat murheelliset?"
Nehemia vastasi rehellisesti.
Sitten tuli yllätys! Kuningas kysyi: "Mitä sinä siis pyydät?"
Ajattele, että yhtäkkiä sinulle annetaan kuin avoin valtakirja!
Haluaisin kysyä sinulta, oletko koskaan miettinyt tätä?
Jos sinulle sanottaisiin: "Pyydä, mitä haluat", mitä vastaisit?
Olin kerran tämän asian edessä ja mietin sitä syvästi.
Ajattelin, että jos tämä kysymys tulee yllättäen, en osaisi vastata.
Minun oli mietittävä tarkkaan, mitä vastaisin kysymykseen: -
"Mitä sinä haluat?"
Oletko myös pannut merkille, että Raamatussa on monia kohtia, -
joissa annetaan tavallaan avoin valtakirja.
Jumala sanoo: "Pyydä, mitä haluat."
Esimerkiksi sanotaan -
Johanneksen evankeliumin luvussa 15 jakeessa 7 näin: -
"Jos te pysytte minussa ja minun sanani pysyvät teissä, -
niin anokaa, mitä ikinä tahdotte, ja se tapahtuu teille.
Tämä on sanottu Jeesuksen opetuslapsille, joka minäkin olen, -
ehkä sinäkin olet. Mitä siis pyytäisit?
Siinä hetkessä Raamatussa sanotaan näin lyhyesti, -
että Nehemia rukoilee vielä mielessään.
Uskon, että hän oli neljän kuukauden aikana tarkkaan käynyt läpi -
kaikki asiat, mitä hän haluaisi.
Sitten hän latelee kuninkaalle, mitä hän tarvitsee.
Hän sai kaiken pyytämänsä - ja sitten hän sanoi: -
"Kuningas antoi ne minulle, koska Jumalan hyvä käsi oli päälläni."
Vaikka Jumalan hyvä käsi oli hänen päällään, -
se ei poistanut sitä vastustusta ja pilkkaakin, -
kun hän toimi sitten kaupungin muurien rakentajana.
Nehemian hyvä johtajuus alkoi välittömästi, -
kun hän palasi Jerusalemiin saatuaan kuninkaalta luvan siihen.
Tämä on minua puhutellut, kun olen Nehemian kirjaa käynyt läpi -
ja katsonut niitä helmiä hyvään hengelliseen johtajuuteen -
Jeesuksen palvelijana. Olet ehkä pastori, evankelista, -
lapsityön johtaja, nuorisotyön johtaja, ylistyksen johtaja -
tai missä tahansa seurakunnan tehtävässä.
Tai olet ns. maallisessa tehtävässä, eri harrastuspiireissä, -
bisnesjohtajana, niin Nehemian käytös ja elämä -
on minusta niin puhuttelevaa. Otan muutaman esimerkin.
Kun hän meni Jerusalemiin, -
hän ei ilmoittanut kenellekään sitä sisäistä tietoa, -
ja Jumalan kutsua, jonka Jumala oli pannut hänen sydämeensä.
Hän osasi pitää sisällään sen Jumalan puheen, sisäisen innoituksen.
Hän ei hölöttänyt sitä, jakanut sitä liian aikaisin.
Kun hän sitten pääsi paikan päälle, -
hän ei luottanut muitten sanoihin, vaan meni itse paikan päälle -
ja tutki tarkkaan muurien ja porttien kunnon.
Näin hänellä oli selkeä käsitys tehtävän luonteesta -
ja siitä, mitä se vaati. Vasta sen jälkeen hän kertoi, -
mitä Jumala oli hänen sydämelleen pannut ja mitä kuningas oli sanonut.
Se sai hänen kanssaan ja paikalla olevat miehet -
innostumaan sydämestään niin, että he sanoivat: -
"Nouskaamme ja alkakaamme rakentaa"
Siis tällainen erittäin hieno johtajan ominaisuus: -
saada ihmiset innostumaan yhteisestä näystä.
Ei pakottaen, ei manipuloiden, vaan todella innostaen.
Sitten hän organisoi koko muurin rakentamisen, -
kuka rakentaa mistäkin. Kun vastustus lisääntyi, -
niin he rakensivat sitä toinen käsi aseessa ja toinen lapiossa -
tai mikä lienee työkalu ollutkin.
Samalla Nehemia piti rohkaisevia puheita.
Sitten hän puuttui johtajien käytökseen.
Johtajien käytös synnyttää usein nurinaa kansassa, -
kun he käyttävät etuoikeuksiaan väärin.
Hän ei käyttänyt käskynhaltijalle kuuluvia etuoikeuksiaan -
aamiaisten, ruokien ja muiden kustannuksista.
Hän maksoi itse koko seurueensa ruokakustannukset, -
koska työ painoi raskaasti kansaa.
Nehemia osallistui myös itse johtajana muurin rakentamiseen.
Hän valitsi luotettavat miehet oikeille paikoille -
ja teki myös tärkeitä uudistuksia.
Hän uskalsi tuoda esiin epäkohtia, sanoa synnin synniksi -
ja puuttua hyvin arkaluontoisiin asioihin, -
mm. Jumalan kieltämiin seka-avio- liittoihin ja sapatin rikkomiseen.
Tämä puhuu tänä aikana meille julistajille, -
sananpalvelijoille, vahvaa tekstiä siitä, -
miten tärkeää on tuoda esille totuus.
Silloinkin, kun se saattaa tehdä kipeää kansakunnassa -
ja erilaisissa yhteisöissä. Puhua rakkaudella totuutta.
Puhua se, mikä on väärin.
Kun asiat on tehty väärin, niin uskaltaa sanoa sen, -
niin moraalikysymyksissä kuin muissakin asioissa.
Tässä Nehemia osoittaa sen arvokkaan ominaisuuden.
Sellainen persoona, joka elää itse ja näyttää itse esimerkkiä.
Silloin hän uskaltaa myös puuttua asioihin, jotka ovat väärin.
Jeesuksen seuraajilla, meillä kaikilla, on se tehtävä, -
että me rakastamme ihmisiä. Silti, kun meiltä kysytään asioita, -
niin uskallamme sanoa, että jokin asia on väärin.
Muurin rakentaminen kesti yllättävät 52 päivää, -
mutta Nehemia oli Jerusalemin käskynhaltijana 12 vuotta.
Nehemialla oli terve itsetunto omista tekemisistään, -
jotka meistä suomalaisista voivat tuntua vähän itsekehulta.
Otan tässä pari kohtaa.
Nehemia 13:14: "Muista minua tämän tähden, Jumalani, -
äläkä pyyhi pois uskollisia tekojani, jotka minä olen tehnyt -
Jumalani temppelin ja sen palveluksen hyväksi."
Toinen Nehemian kirjan 5. luvusta jakeesta 19: -
"Jumalani, muista minun hyväkseni kaikki, -
mitä olen tehnyt tämän kansan parhaaksi."
Eikö tässä ole opittavaa?
Jotain sellaista, ettei ole kuin maan matonen, -
vaan uskaltaa sanoa - ei vain heikkoja asioita elämästään, -
vaan myös, jos jokin elämässä on oma vahvuus.
Terveestä itsetunnosta ainakin minulle on Nehemia puhunut.
Nehemian kirjassa ei myöskään oikeastaan tule -
mitään negatiivista varjoa Nehemian elämään.
Hän on valtavan hyvä esimerkki kristitystä miehestä, -
joka elää täyttä elämää Jumalansa kanssa.
Erityisesti sinulle mies, haluan oikein erityisesti sanoa: -
lue Nehemian kirjaa. Sen ymmärtää mieskin.
Se on niin yksinkertaisesti kirjoitettu, niin selkeästi, -
ja selkeästi tulevat ne ohjeet ja asiat esille.
Nehemian kirjan sanoma on ajaton, -
ehyellä sydämellä palvelemisesta, kutsumuksesta, -
joka maksaa, mutta myös antaa kaiken.
Sitä on myös Jeesuksen seuraaminen joka suhteessa, -
riippumatta siitä, kuinka näkyvässä tehtävässä me olemme.
Jeesuksen seuraaminen koko sydämestä merkitsee myös, -
että johdat itseäsi ja osaat laittaa itsellesi rajat elämässäsi -
Jumalan Sanan mukaan. Siitä tulee ilo ja riemu palvella Jumalaa -,
kestää vastustusta, välillä pilkkaa, kestää kaikkea.
Hyvä katsoja, nyt voit lahjoittaa -
soittamalla numeroon 0600-10177.
Puhelun hinta on 12 euroa.
Ruudussa näet myös tilinumeron.
Voit lahjoittaa tukesi siihen viitenumeron kera.
Näin tukesi kohdistuu juuri tähän ohjelmaan.
Haluan kiittää sinua siitä, että tuet TV7:n ohjelmia.
Tekstitys: Tuula-Riitta Virrankare